1. **Tema: KONSTRUKTYVUS BENDRAVIMAS: MOKYTOJAS, KLASĖS DRAUGAI, TĖVAI**

**Tikslas**

Suteikti tėvams žinių, apie bendravimo ir bendradarbiavimo svarbą, patrauklius bendravimo metodus ir būdus bei konstruktyvaus bendravimo reikšmę, kuriant pasitikinčią ir socialiai perspektyvią bendruomenę.

**Uždaviniai**

1. Suteikti žinių apie bendravimą ir bendradarbiavimą;

2. Išanalizuoti bendravimo ir bendradarbiavimo būdus ir formas;

4. Paskatinti atvirai diskusijai apie bendravimo ir bendradarbiavimo galimybes bei kliūtis trukdančias telkti mokyklos bendruomenę.

Bendravimas, tai žmonių tarpusavio sąveikos forma, tai daugiaplanis  ir  sudėtingas procesas,   tai sugebėjimas aiškiai, suprantamai, trumpai reikšti mintis, sugebėjimas išklausyti, suprasti   pašnekovą, teikti jam grįžtamąjį ryšį.

Mokyklos bendruomenės telkimas ir bendradarbiavimas yra labai svarbus procesas į kurį turi įsitraukti kiekvienas bendruomenės narys. Tačiau norint, kad kiekvienas asmuo turėtų galimybę pareikšti savo nuomonę, būti aktyvus ir veikti atstovaudamas savo ir bendruomenės interesus, reikia išmokti kiekvieną bendruomenės narį priimti tokiu, koks jis yra. Tinkamas bendravimas, tai; sumanus bendravimui reikalingų priemonių naudojimas, argumentų, susijusių su išreikšta nuomone pateikimas ir atsakomybės už bendruomenėje vykstančius procesus prisiėmimas.

Forumas/diskusija apie mokyklos bendruomenės telkimą, bendravimą ir bendradarbiavimą suteiks galimybę aptarti bendravimo ir bendradarbiavimo kliūtis trukdančias telkti mokyklos bendruomenę. Padės atpažinti rūpesčius ir problemas kylančias inicijuojant ir atliekant bendras veiklas bei suteiks galimybę paieškoti tinkamų problemų sprendimo būdų.

Bendra veikla, tinkama tarpusavio sąveika, tolerantiškas ir pagarbus elgesys yra būtina socialiai priimtinam ir visuotinai patraukliam bendravimui.

Todėl labai svarbu apie tai kalbėtis, išsakyti nuomonę bei paieškoti tinkamų būdų ir metodų kliūčių, trukdančių sutelkti saugią, vieni kitais pasitikinčią ir socialiai perspektyvią bendruomenę, šalinimui.